Document ID: /fineweb-2-swissfilter-quality_10-filterrobots/filtered/05604.jsonl.gz/59

Savet ministara Švajcarske odobrio je generalni projekat za izgradnju drugog paralelnog tunela San Gotardo. Novi tunel će od postojećeg biti udaljen 70 metara i pratiće ga paralelno celom dužinom. Postojeći ulazi u tunel Airolo i Göschenen ostaće u upotrebi i nakon izgradnje druge trake tunela.
Početak izgradnje je planiran najkasnije za 2020. godinu, u zavisnosti od rokova koji su nepohodni za dobijanje dozvola i odobrenja projekta, kao i eventualnih žalbi. Gruba konstrukcija tunela se ne očekuje pre 2025. godine, nakon čega će se krenuti u oblaganje, asfaltiranje, postavljanje svih neophodnih instalacija.
Otvaranje nove trake tunela se očekuje pre kraja 2027. godine. Gradilište, kako je navedeno u izjavi, neće uticati na saobraćaj i funkcionisanje postojećeg tunela i neće prouzrokovati ograničenja u saobraćaju.
Nakon završetka nove trake, ona će biti stavljena dosmerni promet, kako bi se započelo sa obnavljanjem postojeće (stare) trake tunela. Obnova će trajati od 2028. do 2030. godine kada će oba trake biti puštene u pun obim saobraćaja.